Benkaimis

Beñkaimis  (, nuo 1945 m. ) – kaimas Lenkijoje (Geldapės pavietas, Varmijos Mozūrų vaivadija), 25 km į vakarus nuo Geldapės, prie kelio DK650 Geldapė-Ungura. Valsčiaus centras. 1500 gyventojų (2004 m.)

 Istorija 

Kaimas galimai ankstesnės prūsų gyvenvietės vietoje įkurtas 1560 m. iš Lietuvos atsikėlusių protestantų. 1656 m. kaimą nusiaubė totoriai, o 1710 m. maro epidemijos metu per keturis mėnesius žuvo 2115 gyventojų. Vietoje jų atkelti vokiečiai iš Zalcburgo. Baigiantis Antrajam pasauliniam karui didelę kaimo dalį sudegino Raudonoji armija, o likę gyventojai buvo ištremti į Vokietiją. 1945 m. į Benkaimį perkelti ukrainiečiai iš Beščadų ir Žešuvo. Kaime veikė ukrainiečių kultūros draugija, folklorinis ansamblis, mokykloje pamokos vyko ukrainiečių kalba.

1569–1574 m. pastatyta bažnyčia, kuri 1646 m., 1698 m. ir XVIII a. pabaigoje perstatyta renesanso stiliumi, 1945 m. rusų sugriauta, 1975–1980 m. atstatyta kaip katalikų šv. Antano Padujiečio bažnyčia. Taip pat kaime yra graikų katalikų bažnyčia, kuriai priklauso 1200 parapijiečių.Darmochwał T., Rumiński M. J., 1996. Warmia Mazury, przewodnik. Agencja TD, Białystok

1975–1998 m. kaimas priklausė Suvalkų vaivadijai.

 Šaltiniai 

Kategorija:Senovės Prūsijos gyvenvietės
Kategorija:Varmijos Mozūrų vaivadijos gyvenvietės